CRONICA GENERAL DE ESPANA 
751 
sopieron plogo les mucho e fueron se para el aCartago e de 
ally saco grandes huestes et fuese contra Cipion. 
COMO LIDIO AMIBAL CON CIPION EN AFRICA 
E FUE YENCIDO AMIBAL 
Mientre que los de Afriqua abian imbiado por Amibal 
traxieron pleytesiacon Cipion que pecharian a Roma e abrian 
mas de XXX nabes que anduviessen sobre mar et por que 
Cipion los dixiera que lo non podian fazer amenos que lo 
otorgassen los romanos, pusieron con tregua XLV dias en 
quoanto podrian yr los mandaderos a Roma et yenir et que 
le darian XXX vezes mil libras de plata para el. Et estas co- 
sas puestas e tirmadas llego Amibal e desque sopo el pleyto 
que tray an, dixo les que lo tray esse, mas que el les daria me- 
jor pleytesia que aquella e ellos creyeron lo et imbiaron mo- 
uer otro pleyto con Cipion, et el quoando lo oyo dixo que 
nunqua aquel pleyto primero mudaria si le non diesse C mil 
libras mas de quoanto antes prometie. E ellos sobre esto 
ouieron su consello e dixieron ad Annibal que mas valerie 
aventurar se e lidiar conel que no perchar este aver, car si 
lidiase era aventurar de qual vinciria e si el aver diessen fin- 
caban conoscldament por vencidos et por sieruos e despar- 
ehados de quoanto auian, e este consello que dieran los de 
Afriqua ad Annibal pusieron que lo dixiesse el mesmo aCi- 
pion. E cuenta la ystoria que quoando gelo el dixo que esta- 
ban ambos fablando solos e quoando Cipion oyo aqueilas pa- 
labras vio que non estaban en el primer pleyto ni enel se- 
gundo, non le podian caber los ojos, ovo grant saynna que 
souo (1) vna grant pieca catando ad Amibal e el a el degui- 
sa que de ally se partieron anbos por enemigos. Et imbio 
luego Annibal III caballeros ala huest de Cipion por barrun- 
tar que poder tenia que cuydaba fazer contra el. Esfconces 
(1) Ms. B. N. dice: stouo. 
